hu en hu en hu hu hu hu en en hu en hu hu hu hu hu en en hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en en en en hu en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Hol kezdjek blogot? | Szempontok, hogy dönteni tudj
Photo by Pixabay on Pexels.com
Hol kezdjek blogot? Előbb vagy utóbb minden blogger életében eljön a pillanat, amikor szembe találja magát ezzel a kérdéssel. Vagyis hogy saját domain nevet használj vagy egy ingyenes blogrendszeren regisztrálj inkább? Következzen egy összefoglaló a saját domain név és az ingyenes blogplatformok előnyeiről és hátrányairól. Ez alapján el fogod tudni dönteni, hogy neked melyik jelenti a jó megoldást.
Mielőtt elmerülnénk a részletekben, kezdjük az alapoknál! Mit jelent a domain név vagy domain elnevezés? A domain egy angol szó, magyarul azt jelenti, tartomány. Tulajdonképpen ez a blogod, weboldalad internetes címe, egyedi internetes azonosítója. Az én esetemben például az oldalam domain neve a www.donaszi.hu. Ebből a www a world wide web (világháló) elnevezést takarja, a .hu pedig azt jelenti, hogy az oldal magyar. A domain utolsó néhány betűje többnyire az országot jelöli (.hu – magyar, .it – olasz, .at – osztrák stb.), de gyakran találkozunk .com (commercial vagyis kereskedelmi) és .eu (Európai Unió) végződéssel is.
Az ingyenes blogrendszerek vagy blogszolgáltatók olyan weboldalak, ahol egy rövid regisztrációt követően szó szerint pár kattintással hozhatunk létre saját blogot. Talán a legismertebb magyar blogszolgáltató a Blog.hu, a reblog, de egyre többször találkozom a Webnode vagy az eBlog.hu linkjével is. A nemzetközi blogszolgáltatók között a népszerűségi listát magasan a WordPress.com vezeti, de sokan blogolnak a Blogger és a Tumblr oldalakon is. Ha kezdő blogger vagy mielőtt bárhol is regisztrálnál, olvasd el az új blog indításával kapcsolatos tanácsaimat, mert ott röviden összefoglaltam, hogy mi alapján érdemes választani a különböző ingyenes blogrendszerek közül.
Mint sokan mások, alapvetően én is a saját domain néven való blogolás híve vagyok, de nem tagadom, hogy az ingyenes blogrendszereknek is vannak előnyei.
Minden különösebb informatikai ismeret nélkül elindíthatod a blogodat. Csak rá kell kattintani a neked tetsző sablonra, címet adni, néhány alapvető beállítást elvégezni és lényegében már kezdheted is a blogolást.
Kezdőknek könnyebb az elindulás. Egy blogközösség tagjaként hamarabb találsz olvasókat, illetve bloggereket, akiket szívesen olvasol.
A nagyobb blogszolgáltatóknak van helpdeskje, akikhez fordulhatsz, ha technikai problémád van a blogoddal kapcsolatban vagy valamit nem tudsz beállítani. Csodát nem kell tőlük várni, de időnként jól jöhet.
Ha a nagy hírportálok, online magazinok oldalán blogolsz és a blogod tartalma passzol az ő elképzelésükbe, akkor az írásaid kiemelt helyre kerülhetnek. Ez ugrásszerű látogatásnövekedést jelent, az olvasóközönséged gyorsabb növekedését.
Ha nagy hírportálok, online magazinok oldalán blogolsz és a blogod, valamint a te személyiséged passzol az ő elképzelésükbe, akkor elképzelhető, hogy szakértőként megszólaltatnak egy adott témában vagy felkérnek, hogy írj cikket nekik.
A blogod nem a sajátod. Csak egy albérlő vagy más lakásában. Elég, ha ránézel a domainedre és érteni fogod: blogodneve.blog.hu
Mások döntenek a fejed felett olyan dolgokról, amik húsba vágóan érinthetik a blogodat, de neked mégsem lesz beleszólásod semmibe. Gondolok itt például arculatváltásra, kommentelési szabályok változtatására vagy akár a szolgáltató megszüntetésére. Ezért is fontos, hogy csak olyan helyen kezdj blogolni, ahonnan exportálni tudod a blogodat. Így végszükség esetén le tudsz lépni.
A nagy híroldalak, online magazinok blogrendszerein ugyan sok az olvasó, de a nagy számok törvénye miatt sokkal több a troll is. Lehet, hogy több ezren olvasnak egy nap, de előfordulhat, hogy a kommentelők nagy része idióta vagy a hozzászólásuk nem releváns a blogod tartalmára nézve. A kommentek moderálása sok energiádba kerülhet és a blogod értékéből is levon, ha mindig csak a hülyék szólnak hozzá.
Ha a blogod témája nem passzol a főzés-barkácsolás-gyereknevelés szentháromságába, ha kicsit is komolyabb témát karcolgatsz, mint az a szint, amire a mai tömegmédia kalibrálva van, akkor ne lepődj meg, ha semmilyen támogatást, kiemelést nem kapsz.
A kész sablonok a tapasztalatlan szem számára vonzónak tűnnek, de amikor már kicsit jártasabb vagy a blogolásban, rájössz, hogy az ingyenes oldalakon nagyon korlátozottak a lehetőségeid. Néhány sablon, social media gombok, pár widget az oldalsávba és nagyjából itt véget is ért a történet.
Ingyenes domainre telepített blog pénzszerzésre nem alkalmas (vagy csak korlátozott mértékben és arról sem te döntesz).
Szerintem abban egyetértünk, hogy egy saját domian néven működtetett blog egyfajta komolyságot, profizmust sugall. Azt az üzenetet közvetíti az olvasó felé, hogy a szerző komolyan veszi, értékesnek tartja azt, amit csinál és erre hajlandó pénzt és energiát is áldozni. Önmagában már ezért megéri belevágni.
A saját domain néven működtetett blog szőröstül-bőröstül a tiéd.
A blogod kinézetének, funkciógazdagságának csak a saját képzeleted szabhat határt. Sablonok, bővítmények tömkelege áll a rendelkezésedre.
A blogoddal kapcsolatban minden döntés a tiéd, nem vagy ráutalva senkire.
Ha a blogod kinövi magát vagy az írás során ötletet kapsz bármiféle üzleti modell létrehozására, akkor a blogodat tetszőlegesen átalakíthatod, hogy képes legyen az ilyen jellegű kihívásoknak is megfelelni.
Magadnak csinálod, a munkád gyümölcsét te aratod le, senki nem húz belőled hasznot.
A saját domain szabadságot ad, a magad ura vagy.
Fizetni kell nemcsak a domain névért, de a tárhelyért is, ahol a blogodat tárolod. Ez persze nem igazi hátrány, mert egy domain név és a tárhely megvásárlása csak pár ezer forintos befektetés. A www.donaszi.hu esetében ez valamivel több mint 3.000 Ft éves költséget jelent. Azt hiszem, megegyezhetünk abban, hogy ekkora összeg senkit nem ver földhöz, ha pedig az előnyöket nézem, akkor végképp megéri a befektetés.
Egy új blog bevezetése hosszabb ideig tart, ha saját domainen fut és nincs körülötted egy blogger közösség vagy nem áll mögötted egy népszerű weboldal, akinek a farvizén evezve könnyebben olvasókat gyűjthetsz. A feladat azonban nem lehetetlen, csak emiatt nem kell feláldoznod a függetlenséged. A közösségi média megfelelő használata például sokat segíthet.
Szeretnél blogot írni? Kell egy kis segítség az induláshoz?
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.